ข้อบัญญัติองค์การบริหารส่วนตำบลลำปำข้อบัญญัติองค์การบริหารส่วนตำบลลำปำเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลลำปำอำเภอเมืองพัทลุงจังหวัดพัทลุงพ.ศ. ๒๕๕๖ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลลำปำ โดยความเห็นชอบของสภาองค์การบริหารส่วนตำบลลำปำและนายอำเภอเมืองพัทลุง จึงตราข้อบัญญัติขึ้นไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลลำปำ เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิด หรือบางประเภทในท้องที่องค์การบริหารส่วนตำบลลำปำอำเภอเมืองพัทลุง จังหวัดพัทลุง พ.ศ. ๒๕๕๖ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมที่ออกตามความในพระราชบัญญัติการผังเมืองพ.ศ. ๒๕๑๘ ในท้องที่ตามข้อ ๓ข้อ ๓ ในข้อบัญญัตินี้บริเวณที่ ๑ หมายความว่าพื้นที่ในบริเวณ ดังต่อไปนี้(๑) ด้านเหนือ จดถนนเข้าวัดกุฏิภักดีสังวรฟากตะวันออกและฟากใต้ด้านตะวันออก จดถนนสาย ก๑ ฟากตะวันตกด้านใต้ จดแนวเขตเทศบาลเมืองพัทลุงด้านตะวันตก จดถนนเข้าวัดกุฏิภักดีสังวร(๒) ด้านเหนือ จดแนวเขตเทศบาลเมืองพัทลุงด้านตะวันออกจดลำรางสาธารณะไม่ปรากฏชื่อ ฝั่งตะวันตกด้านใต้ จดเส้นขนานระยะ ๒๕๐ เมตรกับเขตเทศบาลเมืองพัทลุง จังหวัดพัทลุง วัดป่าขอม ถนนเข้าวัดป่าขอม ฟากเหนือและถนนเข้าวัดโพธิ์เด็ด ฟากเหนือด้านตะวันตก จดวัดโพธิ์เด็ด โรงเรียนวัดโพธิ์เด็ด คลองลำปำ ฝั่งตะวันออกบริเวณที่ ๒ หมายความว่าพื้นที่ในบริเวณ ดังต่อไปนี้(๑) ด้านเหนือ จดแนวเขตผังเมืองรวมด้านเหนือ ซึ่งเป็นเส้นตรงที่เริ่มต้นจากบริเวณคลองควนแร่บรรจบกับคลองสานไปทางทิศตะวันออกระยะประมาณ ๑,๓๐๐ เมตรจนบรรจบกับเส้นขนานระยะ ๕๐๐ เมตร กับเขตเทศบาลเมืองพัทลุง จังหวัดพัทลุงระหว่างหลักเขตที่ ๘ และหลักเขตที่ ๙ และไปทางทิศตะวันออกตามแนวเส้นขนานระยะ ๕๐๐เมตร กับเขตเทศบาลเมืองพัทลุง จังหวัดพัทลุง จนบรรจบกับที่สาธารณะริมทะเลสาบสงขลาและสวนสาธารณะลำปำ เทศบาลเมืองพัทลุงด้านตะวันออกจดที่สาธารณะริมทะเลสาบสงขลา และสวนสาธารณะลำปำ เทศบาลเมืองพัทลุงด้านใต้ จดวัดป่าลิไลย์ก ถนนสาย ก๑ฟากตะวันตก ถนนเข้าวัดกุฏิภักดีสังวร ฟากเหนือวัดกุฏิภักดีสังวรถนนเข้าวัดกุฏิภักดีสังวร ฟากตะวันตก แนวเขตเทศบาลเมืองพัทลุง จังหวัดพัทลุง คลองน้ำเชี่ยวฝั่งตะวันตกและบริษัท ทีโอที จำกัด (มหาชน)ด้านตะวันตก จดคลองสาน ฝั่งตะวันออก(๒) ด้านเหนือ จดแนวเขตเทศบาลเมืองพัทลุงจังหวัดพัทลุงด้านตะวันออก จดคลองน้ำเชี่ยวฝั่งตะวันตก คลองลำปำ ฝั่งตะวันตก และแนวเขตผังเมืองรวมด้านตะวันออกด้านใต้ จดแนวเขตผังเมืองรวมด้านใต้ ซึ่งเป็นลำรางสาธารณะไม่ปรากฏชื่อฝั่งเหนือและคลองท่าโพธิ์ ฝั่งเหนือด้านตะวันตก จดแนวเขตการปกครององค์การบริหารส่วนตำบลลำปำทั้งนี้ พื้นที่บริเวณที่ ๑และบริเวณที่ ๒ ปรากฏตามแผนที่ท้ายข้อบัญญัตินี้ข้อ ๔ ภายในบริเวณที่ ๑ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภท ชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซ และห้องบรรจุก๊าซตามกฎหมายว่าด้วยการควบคุมน้ำมันเชื้อเพลิง แต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาต ตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ดไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) สถานบริการตามกฎหมายว่าด้วยสถานบริการ(๗) อาคารพาณิชยกรรมประเภทอาคารขนาดใหญ่(๘) โรงฆ่าสัตว์(๙) ไซโลเก็บผลิตผลทางการเกษตร(๑๐) อาคารที่ใช้ประโยชน์เพื่อสวนสนุก(๑๑) อาคารที่ใช้ประโยชน์เพื่อการแข่งรถ(๑๒) อาคารที่ใช้ประโยชน์เพื่อการแข่งม้า(๑๓) โรงกำจัดมูลฝอย(๑๔) โรงซื้อขาย หรือเก็บวัสดุข้อ ๕ ภายในบริเวณที่ ๒ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภท ชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ และสถานที่เก็บก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) สถานบริการตามกฎหมายว่าด้วยสถานบริการ(๖) อาคารพาณิชยกรรมประเภทอาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๗) อาคารอยู่อาศัยประเภทอาคารชุดหรือหอพักข้อ ๖ ภายในพื้นที่ที่กำหนดตามข้อ๓ ห้ามบุคคลใดดัดแปลงหรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ และข้อ ๕ข้อ ๗ อาคารที่มีอยู่แล้วในพื้นที่กำหนดตามข้อ๓ ก่อนหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ และข้อ ๕ข้อ ๘ อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายว่าด้วยการนั้น ก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามข้อบัญญัตินี้ แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๙ ให้นายกองค์การบริหารส่วนตำบลลำปำรักษาการตามข้อบัญญัตินี้ประกาศณ วันที่ ๒๑ มิถุนายน พ.ศ. ๒๕๕๖สุทิน ทองทรัพย์นายกองค์การบริหารส่วนตำบลลำปำ[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลลำปำเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลลำปำ อำเภอเมืองพัทลุง จังหวัดพัทลุงพ.ศ. ๒๕๕๖๒. บัญชีท้ายข้อบัญญัติองค์การบริหารส่วนตำบลลำปำเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลลำปำ อำเภอเมืองพัทลุง จังหวัดพัทลุงพ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๓๐ ตุลาคม ๒๕๕๖จุฑามาศ/ผู้ตรวจ๓๐ ตุลาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๔๒ ง/หน้า ๑๓๔/๒๔ ตุลาคม ๒๕๕๖